**JONAVOS POLITECHNIKOS MOKYKLOS TARYBA**

**(KOLEGIALUS VALDYMO ORGANAS)**

**2020 M. MOKYKLOS TARYBOS METINĖ VEIKLOS ATASKAITA**

Jonava, 2021

Jonavos politechnikos mokyklos taryba (kolegialaus valdymo organas) (toliau – Taryba) sudaryta Lietuvos Respublikos švietimo, mokslo ir sporto ministro 2019 m. kovo 20 d. įsakymu Nr. V-274. Taryba savo darbe vadovaujasi profesinio mokymo įstaigos ir visuomenės interesais ir sąžiningai atlieka Profesinio mokymo įstatyme, Švietimo įstatyme ir kituose įstatymuose nustatytas funkcijas.

**TARYBOS FUNKCIJOS**

Taryba atlieka šias funkcijas:

1. koordinuoja vidinės profesinio mokymo kokybės užtikrinimo sistemos įgyvendinamą;
2. svarsto profesinio mokymo įstaigos direktoriaus teikiamus profesinio mokymo įstaigos struktūros pertvarkos planus ir teikia siūlymus profesinio mokymo įstaigos savininkui (dalininkų susirinkimui);
3. nustato profesinio mokymo įstaigos darbuotojų (išskyrus direktorių) atrankos ir metinės veiklos vertinimo principus;
4. nustato bendrą mokymosi vietų skaičių, atsižvelgdama į galimybes užtikrinti profesinio mokymo kokybę, ir apie tai informuoja Švietimo ir mokslo ministeriją;
5. svarsto profesinio mokymo įstaigos direktoriaus pateiktą profesinio mokymo įstaigos metinę pajamų ir išlaidų sąmatą ir tvirtina šios sąmatos įvykdymo ataskaitą;
6. iki kiekvienų metų kovo 1 dienos įvertina ir teikia siūlymus profesinio mokymo įstaigos savininkui (dalininkų susirinkimui) dėl profesinio mokymo įstaigos direktoriaus pateiktos profesinio mokymo įstaigos metinės veiklos ataskaitos;
7. atlieka kitas funkcijas, nustatytas kituose teisės aktuose ir profesinio mokymo įstaigos įstatuose.
8. Taryba taip pat atlieka funkcijas, nurodytas Jonavos politechnikos mokyklos įstatų 46 punkte.

**TARYBOS SUDĖTIS**

Remigijus Osauskas, UAB „Investicinių sprendimų grupė“ direktorius – Tarybos pirmininkas.

Nariai:

1. Danutė Sinkevičienė, Lietuvos Respublikos švietimo, mokslo ir sporto ministerijos Mokymosi visą gyvenimą departamento Profesinio mokymo skyriaus vyriausioji specialistė;
2. Dalia Sinkevičienė, Kauno prekybos, pramonės ir amatų rūmų Jonavos filialo direktorė;
3. Edgaras Bernotas, AB „Achema“ filialo „Sistematika“ direktorius;
4. Edmundas Damaševičius, UAB „Iremas“ generalinis direktorius;
5. Regina Strakalaitienė, Jonavos politechnikos mokyklos vyriausioji buhalterė;
6. Egidijus Živaitis, Jonavos politechnikos mokyklos istorijos mokytojas metodininkas;
7. Daiva Skebienė, Jonavos rajono savivaldybės administracijos vyriausioji specialistė (Jaunimo reikalų koordinatorė);
8. Sabina Mongirdaitė, Jonavos politechnikos mokyklos mokinė.

**TARYBOS VEIKLA (POSĖDŽIAI IR NUTARIMAI)**

Taryba 2020 metais surengė 2 posėdžius. Posėdžiai vyko nuotoliniu būdu balsuojant elektroniniu paštu. Jų metu buvo priimti 5 nutarimai. Tarybos nariai balsavo vienbalsiai.

**2020 m. balandžio 7 d. vyko Tarybos posėdis kurio metu:**

1. SVARSTYTA. Jonavos politechnikos mokyklos Metinė veiklos ataskaita.

 NUTARTA: Teikti Lietuvos Respublikos švietimo, mokslo ir sporto ministerijai, kaip vieninteliam dalininkui, mokyklos Metinę veiklos ataskaitą tvirtinti.

 2. SVARSTYTA. Jonavos politechnikos mokykloje atlikto nepriklausomo audito išvada.

 NUTARTA: Teikti Lietuvos Respublikos švietimo, mokslo ir sporto ministerijai, kaip vieninteliam dalininkui, mokykloje atlikto nepriklausomo audito išvadą tvirtinimui.

3. SVARSTYTA. Priėmimo kvotos į Jonavos politechnikos mokyklą 2020 – 2021 m. m.

 NUTARTA: Kreiptis į Lietuvos Respublikos švietimo, mokslo ir sporto ministeriją dėl priėmimo 2020 -2021 m. m. kvotų perskirstymo.

**2020 m. spalio 5 d. vyko Tarybos posėdis kurio metu:**

1. SVARSTYTA. Priėmimo kvotos į Jonavos politechnikos mokyklą 2021 – 2022 m. m.

 NUTARTA: Kreiptis į Lietuvos Respublikos švietimo, mokslo ir sporto ministeriją dėl priėmimo 2021 -2022 m. m. kvotų nustatymo.

2. SVARSTYTA. Supažindinimas su Jonavos politechnikos mokyklos stipendijų mokėjimo ir materialinės paramos skyrimo mokiniui, kuris mokosi pagal profesinio mokymo programas siekdamas įgyti pirmąją kvalifikaciją, tvarkos aprašu.

 NUTARTA: Bendru Tarybos narių sutarimu pritarti Jonavos politechnikos mokyklos stipendijų mokėjimo ir materialinės paramos skyrimo mokiniui, kuris mokosi pagal profesinio mokymo programas siekdamas įgyti pirmąją kvalifikaciją, tvarkos aprašui.

 Jonavos politechnikos mokyklos internetinėje svetainėje www.jpm.lt yra patalpinta informacija apie Įstaigos tarybą (kolegialų valdymo organą).

Pirmininkas Remigijus Osauskas